als_Latn dik_Latn sag_Latn
Roma ka ngecur sërish prapa Juventusit duke barazuar në udhëtim te Hellas Verona (1-1).
Legjendari Francesco Totti realizoi për Giallorrossët (26’), mirëpo Seydou Keita gaboi në përpjekje për ta larguar topin dhe e futi në rrjet (38’).
Ky barazim e lë Romën nëntë pikë prapa liderit Juventus dhe ia zbeh gjasat për t’u konkurruar Bianconerëve për titullin e kampionit.Nga ana tjetër, Milani ka regjistruar fitore prej 2-0 kundër Cesenas me golat e Giacomo Bonaventuras (23’) dhe Giampaolo Pazzinit nga penaltia (90’).
Ky triumf i pozicionon Rossonerët në vend të tetë në tabelë me 33 pikë, nëntë më pak se pozita e tretë që mbahet nga Napoli (me një ndeshje më pak të zhvilluar).Fitore ka regjistruar edhe Lazio kundër Palermos (2-1) duke iu afruar në dy pikë vendit të tretë. /Telegrafi/
als_Latn als_Latn als_Latn als_Latn